आफरीदी ने पीसीबी के नोटिस का जवाब दिया  
आफरीदी ने स्वीकार किया कि उन्होंने पाकिस्तान क्रिकेट बोर्ड की आचार संहिता का उल्लंघन किया है।
पाकिस्तान क्रिकेट टीम के पूर्व कप्तान शाहिद आफरीदी ने स्वीकार किया कि उन्होंने पाकिस्तान क्रिकेट बोर्ड (पीसीबी) की आचार संहिता का उल्लंघन किया है लेकिन उन्होंने अनुशासनात्मक कार्रवाई का सामना करने के प्रति इच्छा जाहिर की।  आफरीदी ने लंदन में कहा, हां मैंने बोर्ड को अपना जवाब भेज दिया है और मैंने स्वीकार किया है कि उनके साथ अपने अनुबंध के शर्तों का उल्लंघन किया है। उन्होंने कहा, मैं बोर्ड के किसी भी अधिकारी से पूछताछ का सामना करने को तैयार हूं।